<classify> AVELINE KITOMARY NA ERICK MUGISHA DSJ-DAR ES SALAAM MKAZI wa Kigogo Kati, Ibrahim Selemani 20, amepandishwa kizimbani Mahakamaya Hakimu Mkazi Kinondoni, Dar es Salaam akikabiliwa na mashtaka mawili, likiwamola ubakaji. Mwendesha mashtaka wa Jamhuri, Aboudi Yusuph, alidai mbele ya HakimuFrank Moshi kuwa Februari 9, mwaka huu eneo la Kigogo, Wilaya ya Kinondoni,mtuhumiwa alimbaka msichana wa miaka 16. Katika shtaka la pili mshtakiwa alidaiwa siku hiyohiyo katika eneohilo, alimwingilia kinyume na maumbile msichana huyo. Mshtakiwa alikana kutenda makosa hayo huku upande wa Jamhuri ukisemaupelelezi wa kesi hiyo bado haujakamilika na kuomba tarehe ya kutajwa tena. Hakimu Moshi alisema dhamana iko wazi kwa mshtakiwa kuwa na wadhaminiwawili wanaotambulika kisheria, watakaotoa bondi ya Sh milioni moja kila mmoja. Hata hivyo, mshtakiwa alirudishwa rumande hadi Julai 15 baada yakushindwa kukidhi masharti ya dhamana. Wakati huo huo, Hassan Mohamed 22, mkazi wa Mabibo Luhanga, amepandishwa kizimbani kwa shtaka lakujaribu kubaka. Akisoma shtaka hilo mbele ya Hakimu Anifa Mwingira, Mwendesha Mashtakawa Jamhuri, Matarasa Hamisi, alidai Mei 17 eneo la Mburahati, Wilaya yaKinondoni mshtakiwa alijaribu kumbaka mwanamke mwenye miaka 27. Mshtakiwa alikana kutenda kosa hilo huku upande wa Jamhuri ukisemaupelelezi wa kesi hiyo bado haujakamilika na kuomba tarehe ya kutajwa tena. Hakimu Mwingira alisema dhamana iko wazi kwa mshtakiwa kuwa nawadhamini wawili watakaotoa bondi ya Sh 50,000. Hata hivyo, mshtakiwa alishindwa kukidhi masharti ya dhamana nakurudishwa rumande hadi kesi yake itakaposomwa tena Julai 15.  <topic>: kitaifa 